Kristina Njagu

Kristina Njagu (; dzimusi ) ir rumāņu handboliste.

Karjera

Klubā 
Līdz 2006. gadam bija Ploješti komandas Aktiv spēlētāja, pēc tam pārgāja uz Brašovas Rulmentul. No 2009. gada spēlēja Rimnikuvilčas sporta kluba Oltchim komandā, ar kuru viņa uzvarēja 2010. gada valsts čempionātā un sasniedza EHF 2010. gada čempionu līgas finālu, kur  zaudēja Dānijas klubam Viborg HK. 2011. gada sākumā viņa tika ievēlēta par Pasaules 2010. gada handbolisti. 2011.—2012. gada sezonu viņa izlaida nopietnas pleca traumas dēļ, nespēlēja 605 dienas līdz 2012. gada oktobrim.
2013. gada janvārī treniņa laikā ieguva jaunu traumu — ceļgala krustenisko saišu plīsumu un atkal nespēlēja, šoreiz pus gadu. Pēc tam, 2012.—2013. gada sezonas beigās viņa noslēdza līgumu ar Melnkalnes pirmās līgas komandu ŽRK Budućnost no Podgoricas.  Ar šo komandu viņa uzvarēja  2014., 2015., 2016. un 2017. gada Melnkalnes čempionātā un kausa izcīņā, kā arī 2015. gada  EHF Čempionu līgā. Pēc tam viņa tika ievēlēta par Pasaules 2015. gada handbolisti. Kopš 2017.—2018. gada sezonas viņa ir noslēgusi līgumu ar Rumānijas klubu CSM Bucharest.

Valstsvienībā 
Rumānijas nacionālās komandas sastāvā Njagu piedalījās 2008. gada Pekinas olimpiskajās spēlēs. Viņa ieguva bronzas medaļu 2010. gada Eiropas čempionātā Dānijā un Norvēģijā, kur ar 53 gūtajiem vārtiem kļuva par čempionāta labāko vārtu guvēju. 2013. gada Pasaules kausa izcīņā mērķi sasniedza 29 viņas metieni, tai skaitā astoņi septiņu metru metieni, un viņa bija veiksmīgākā Rumānijas spēlētāja. 2014. gada Eiropas čempionātā viņa tika ievēlēta turnīra visu zvaigžņu komandā. 2015. gada Pasaules čempionātā viņai ar Rumāniju bija trešā vieta. Turklāt Njagu bija labākā turnīra vārtu guvēja. Viņa bija arī Rumānijas komandas sastāvā olimpiskajās spēlēs Riodežaneiro. 2018. gada Eiropas čempionātā, kurā Rumāniju noslēdza ceturtajā vietā, viņa devās laukumā pēdējā spēlē ar nopietnu ceļa traumu. Lai gan Njagu pēc tam nevarēja spēlēt sešus mēnešus, ar 44 gūtajiem vārtiem viņa pabeidza turnīru kā trešā labākā vārtu guvēja.

Sasniegumi

Nacionālie 

Rumānijas Nacionālā handbola līga:
Uzvarētāja: 2009, 2010, 2011, 2012, 2013, 2018
Sudraba medaļa: 2007, 2008Rumānijas kauss:Uzvarētāja: 2011, 2018Fināliste: 2007Rumānijas superkauss:Uzvarētāja: 2011, 2017Fināliste: 2007, 2018Melnkalnes sieviešu handbola pirmā līga:Uzvarētāja: 2014, 2015, 2016, 2017Melnkalnes Sieviešu handbola kauss:Uzvarētāja: 2014, 2015, 2016, 2017 Starptautiskie 

EHF sieviešu čempionu līga:Uzvarētāja: 2015Fināliste: 2010, 2014Trešā vieta: 2009, 2012, 2013, 2018EHF sieviešu kausa ieguvēju kauss:Fināliste: 2008Pasaules čempionāts:Bronzas medaļa: 2015Eiropas čempionāts:Bronzas medaļa: 2010Pasaules jauniešu čempionāts:Bronzas medaļa: 2006Eiropas jauniešu čempionāts:Sudraba medaļa: 2005Eiropas junioru čempionāts:Bronzas medaļa: 2007''

Individuālie 
IHF
 4× IHF Gada spēlētāja: 2010, 2015, 2016, 2018
 IHF Gada labākā debitante: 2009
 Pasaules čempionāta vērtīgākā spēlētāja: 2015
 Pasaules čempionāta labākā vārtu guvēja: 2015
 Pasaules čempionāta visu zvaigžņu komandas kreisā malējā: 2015
 Pasaules jauniešu čempionāta vērtīgākā spēlētāja: 2006

EHF
 2× EHF Gada spēlētāja: 2017, 2018
 Eiropas čempionāta visu laiku labākā vārtu guvēja (237 vārti)
 Eiropas čempionāta labākā vārtu guvēja: 2010
 Eiropas čempionāta labākā asistente: 2010
 3× Eiropas čempionāta visu zvaigžņu komandas kreisā malējā: 2010, 2014, 2016
 Eiropas jauniešu čempionāta vērtīgākā spēlētāja: 2005
 Eiropas junioru čempionāta visu zvaigžņu komandas kreisā malējā: 2007
 2× Eiropas čempionu ļīgas labākā vārtu guvēja: 2015, 2018
 4× čempionu līgas visu zvaigžņu komandas kreisā malējā: 2015, 2016, 2017, 2018

Atsauces

Ārējās saites 

1988. gadā dzimušie
Bukarestē dzimušie
Rumānijas handbolisti
2008. gada vasaras olimpisko spēļu dalībnieki
2016. gada vasaras olimpisko spēļu dalībnieki